Sean Else en Carla is weer swanger! | SARIE
Sean Else en Carla is weer swanger!	deur SARIE.com-span
Sjoe! Dis ’n besige week op die babafront vir die Suid-Afrikaanse celebs. Eers het die rugbyspeler Francois Louw sy eersteling verwelkom, Elana Afrika-Bredenkamp het bevestig dat sy swanger is, en toe ook Karlien van Jaarsveld. Nou sien ons dat Carla, Sean Else se vrou, ook swanger is. Sean en Carla se eersteling, Daniel, het nou die dag 1 geword, en nou het Carla die goeie nuus gedeel – sy is weer swanger. Dis weer ’n seuntjie en ons kan dié pienkvoet in April volgende jaar verwag.
Toe hy en sy vrou, Carla, ’n paar maande gelede hul eersteling, Daniel Ryan, verwelkom, het die media berig dat Sean pa geword het. Min mense weet egterhy speel reeds ’n paar jaar lank dié rol vir Caylem (9), die seun wat hy besig is om aan te neem, en Vaughn (7), sy seuntjie uit ’n vorige verhouding.
Carla en Sean Else met hul kinders, Vaughn (agter), Caylem (voor) en die nuutste toevoeging, Daniel. By hulle is Chucky, een van die viervoetige lede van hul gesin.FOTO: Willem Lourens
“My koningin en haar prinsies…” het Sean op Facebook geskryfFOTO: Facebook
Caylem, Daniel en Vaughn by pa-SeanFOTO: Facebook